In nomine sancte et individue trinitatis, amen. Ego Ludovicus, Dei gratia rex Francorum et dux Aquitanorum, notum facimus tam presentibus quam futuris quatenus pro remedio animarum patris nostri et predecessorum nostrorum, fratribus apud Prulliacum Deo servientibus quicquid habebamus in Istia et in Torelio, desertam videlicet terram, excepta culta terra, donamus et eis habelidum perpetuo concedimus. Preterea eis donavimus censum quem in predicto Torelio habebamus, scilicet quatuordecim denarios. Quod ne valeat oblivione deleri, scripto commendavimus, et, ne possit posteris infirmari, sigilli nostri karactere subterfirmavimus. Actum publice apud Moretum anno incarnati verbi millesimo centesimo quadragesimo, regni nostri anno quinto, astantibus in palatio nostro quorum nomina subtitulata sunt et signa. Signum Radulphi, dapiferi, Viromandorum comitis. Signum Guillelmi, buticularii. Signum Mathei chamerarii. Signum Mathei constabularii. Cancellario nullo. version AD Seine-et-Marne : In nomine sanctȩ et individuȩ trinitatis, amen. Ego Ludovicus, Dei gratia rex Francorum, et dux Aquitanorum, Notum facimus tam presentibus quam futuris quatenus pro remedio animarum patris nostri et predecessorum nostrorum, fratribus apud Prulliacum Deo servientibus, quicquid habebamus in Istia et in Torelio, desertam videlicet terram, excepta culta terra, donamus et eis habendum perpetuo concedimus. Preterea eis donavimus censum quem in predicto Torelio habebamus, scilicet XIIII denarios. Quod ne valeat oblivione deleri, scripto commendavimus. Et ne possit a posteris infirmari, sigilli nostri actoritate et nominis nostri karactere subterfirmavimus. Actum publice apud Moretum anno incarnati verbi Mo.Co.XXXXo., regni nostri anno .Vo., astantibus [in] palatio nostro quorum nomina subtitulata sunt et signa. [Signum] Radulphi dapiferi, Viromandorum comitis. Signum Guillelmi, bu[ticula]rii. Signum Mathei chamerarii. Signum Mathei constabularii. [Cance]llario nullo. (Monogramme).